**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len „Obchodný zákonník“)

**Čl. I**

**Zmluvné strany**

**Objednávateľ: Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – mestská časť Petržalka Zapísaný v Obchodnom registri Okresného súdu Bratislava I, oddiel: Sa, vložka č. 3602/B

Zastúpený: Ing. Richard Strapko, predseda predstavenstva

 Ing. Ľubomír Kováčik, člen predstavenstva

Osoby oprávnené rokovať:

1. vo veciach technických: Lukáš Rozkydal, lukas.rozkydal@vszp.sk, 0948 496 315
2. vo veciach zmluvy: Ing. Barbora Slováková

barbora.slovakova@vszp.sk, 0948 985 121

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

(ďalej len „objednávateľ“)

a

**Zhotoviteľ: ............................**

Sídlo: ..................................................

Zapísaný v Obchodnom registri Okresného súdu ................, odd.: .........., vložka č. ...............

*(príp. v Živnostenskom registri Okresného úradu v ....................pod č...................)*

Zastúpený: .............................

Osoby oprávnené rokovať

1. vo veciach technických: *(meno, priezvisko, e-mail, tel. číslo)*
2. vo veciach zmluvy: *(meno, priezvisko, e-mail, tel. číslo)*

IČO: .............................

DIČ: .............................

IČ DPH: .............................

Bankové spojenie: ...................................................

IBAN: ..................................................

(ďalej len „zhotoviteľ“)

(objednávateľ a zhotoviteľ spolu ďalej aj ako „zmluvné strany“)

uzatvárajú túto Zmluvu o dielo (ďalej len „zmluva“) ako výsledok verejného obstarávania podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet zmluvy**

1. Predmetom zmluvy, teda dielom, je výroba, dodanie a montáž interiérového vybavenia pracovísk objednávateľa v súlade s podrobnou špecifikáciou, uvedenou v Prílohe č. 2 zmluvy – Technická špecifikácia, vrátane dodávky drobného materiálu a súvisiacich služieb (ďalej len „predmet zmluvy“).
2. Zhotoviteľ sa zaväzuje realizovať pre objednávateľa predmet zmluvy podľa podmienok dohodnutých v tejto zmluve riadne a včas, a zrealizovaný predmet zmluvy odovzdať objednávateľovi.
3. Objednávateľ sa zaväzuje predmet zmluvy zrealizovaný v súlade s touto zmluvou prevziať a zaplatiť za predmet zmluvy dohodnutú zmluvnú cenu a poskytnúť zhotoviteľovi potrebnú súčinnosť, za podmienok dohodnutých v tejto zmluve.
4. Zhotoviteľ potvrdzuje, že sú mu známe technické a kvalitatívne podmienky pre realizáciu predmetu zmluvy, a že disponuje kapacitami a odbornými znalosťami, ktoré sú k zrealizovaniu predmetu zmluvy potrebné.
5. V súlade s § 542 Obchodného zákonníka je vlastníkom realizovaného predmetu zmluvy objednávateľ.
6. Momentom protokolárneho prevzatia vykonaného predmetu zmluvy prechádza nebezpečenstvo škody na predmete zmluvy na objednávateľa; dovtedy znáša nebezpečenstvo škody na vykonávanom diele zhotoviteľ.

**Čl. III**

**Termín a miesto plnenia**

1. Zhotoviteľ sa zaväzuje, že predmet zmluvy, teda dielo, vykoná v dohodnutom rozsahu a kvalite najneskôr do desať (10) týždňov odo dňa nadobudnutia účinnosti zmluvy.
2. Zhotoviteľ je oprávnený predmet zmluvy zrealizovať a odovzdať objednávateľovi aj pred dohodnutým časom plnenia podľa bodu 1. tohto článku a objednávateľ je povinný predmet zmluvy prevziať, len ak bude zrealizovaný v súlade s podmienkami dohodnutými v tejto zmluve a objednávateľom v požadovanom rozsahu a kvalite.
3. Dodržanie termínu vykonania predmetu zmluvy podľa bodu 1. tohto článku je podmienené riadnym a včasným poskytnutím potrebnej súčinnosti objednávateľa zhotoviteľovi, resp. jeho subdodávateľom v súlade s podmienkami dohodnutým v tejto zmluve. V prípade, že z dôvodu neposkytnutia potrebnej súčinnosti podľa prvej vety dôjde preukázateľne k prerušeniu realizácie predmetu zmluvy, lehota na realizovanie predmetu zmluvy sa predlžuje o dobu, o ktorú prerušenie poskytnutia súčinnosti ovplyvnilo dobu jeho realizácie.
4. Miestom plnenia sú pracoviská objednávateľa, špecifikované v Prílohe č. 1 zmluvy – Miesta plnenia a kontaktné osoby.

**Čl. IV**

 **Cena a platobné podmienky**

1. Cena za realizáciu predmetu zmluvy je stanovená dohodou zmluvných strán podľa zákona NR SR č. 18/1996 Z. z. o cenách v znení neskorších predpisov nasledovne:

Cena celkom za predmet zmluvy bez DPH: .....................eur

DPH: 20 %

DPH: .....................eur

Cena celkom za predmet zmluvy vrátane DPH: .....................eur (slovom:..........................eur..............................centov)

V prípade, že zhotoviteľ nie je platiteľom DPH, uvedie len cenu celkom vrátane DPH a  informáciu, že nie je platiteľom DPH.

Ak sa zhotoviteľ, ktorý v čase uzatvorenia tejto zmluvy nie je platiteľom DPH, stane platiteľom DPH počas plnenia predmetu zmluvy, celková cena za plnenie podľa tohto bodu sa bude považovať za cenu vrátane DPH, a to odo dňa vzniku povinnosti zhotoviteľa odviesť DPH.

Pre vylúčenie pochybností zmluvné strany zhodne uvádzajú, že kúpna cena vecí, ktoré zhotoviteľ obstaral na realizáciu predmetu zmluvy, je zahrnutá v cene za realizáciu predmetu zmluvy, uvedenej v tomto bode.

Cena predmetu zmluvy v položkovom členení je uvedená v Prílohe č. 3 tejto zmluvy – Cenová špecifikácia ***(ocenenie doplní zhotoviteľ)***.

1. Cena uvedená v bode 1. tohto článku je konečná a je zhodná s cenou ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahŕňa všetky náklady zhotoviteľa spojené s realizáciou predmetu zmluvy v miestach plnenia podľa čl. III bod 4. tejto zmluvy, vrátane nákladov na všetky spotrebované materiály a prostriedky (spojovací, kotviaci materiál a pod.), nákladov na dovoz a odvoz materiálu, vynesenie materiálu, všetky ostatné spotrebované materiály a prostriedky, náklady na používanie strojov, náradia a nástrojov, vrátane ich dovozu a odvozu na miesto plnenia, likvidáciu a odvoz všetkého odpadu vzniknutého pri realizácii predmetu zmluvy.
2. Cenu za predmet zmluvy uhradí objednávateľ zhotoviteľovi po zrealizovaní predmetu zmluvy v súlade s podmienkami zmluvy na základe zhotoviteľom vyhotovenej faktúry, ktorú je zhotoviteľ oprávnený vystaviť po protokolárnom odovzdaní a prevzatí celého plnenia predmetu zmluvy v súlade s čl. VI tejto zmluvy. Neoddeliteľnou súčasťou faktúry budú Protokoly o odovzdaní a prevzatí predmetu zmluvy (ďalej len „preberací protokol“), ktoré budú obsahovať súpis prác a dodávok realizovaných na základe tejto zmluvy v konkrétnom mieste plnenia, odsúhlasených kontaktnými osobami objednávateľa pre každé miesto plnenia, potvrdené príslušnou kontaktnou osobou pre každé miesto plnenia. Kontaktné osoby objednávateľa pre každé miesto plnenia sú uvedené v Prílohe č. 1 zmluvy (ďalej len „kontaktná osoba“).
3. V prípade zistenia vád a nedorobkov podľa čl. VI bod 6. posledná veta zmluvy, ktoré budú uvedené v preberacích protokoloch, je zhotoviteľ oprávnený fakturovať iba 85 % z dohodnutej ceny predmetu zmluvy celkom, uvedenej v bode 1. tohto článku. Zvyšných 15 % dohodnutej ceny predmetu zmluvy celkom, uvedenej v bode 1. tohto článku, je zhotoviteľ oprávnený fakturovať až po odstránení vád a nedorobkov uvedených v preberacích protokoloch a po protokolárnom prevzatí celého plnenia predmetu zmluvy bez vád.
4. V zmysle § 69 ods. 12 písm. j) zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), ak je zhotoviteľ platiteľom DPH a vyhotoví faktúru bez DPH s uvedením slovnej informácie „prenesenie daňovej povinnosti“, objednávateľ si dodané a fakturované plnenia a dodanie tovaru s inštaláciou alebo montážou samozdaní.
5. Zhotoviteľ vyhotoví faktúru do 15 dní odo dňa protokolárneho odovzdania a prevzatia celého plnenia predmetu zmluvy, najneskôr však do 5. pracovného dňa nasledujúceho kalendárneho mesiaca po protokolárnom odovzdaní a prevzatí plnenia predmetu zmluvy, a bezodkladne ju doručí objednávateľovi na e-mailovú adresu: fakturyPC@vszp.sk. V prípade, ak je zhotoviteľ platiteľ DPH a vyhotoví faktúru s prenesením daňovej povinnosti, zaväzuje sa doručiť faktúru objednávateľovi najneskôr do 18. dňa odo dňa protokolárneho odovzdania a prevzatia celého plnenia predmetu zmluvy.
6. Lehota splatnosti vecne a formálne správnej faktúry je 30 dní odo dňa jej preukázateľného doručenia objednávateľovi na e-mailovú adresu: fakturyPC@vszp.sk.
7. Zhotoviteľom predložená faktúra musí byť vyhotovená v súlade s platnými všeobecne záväznými právnymi predpismi. V prípade, že faktúra nespĺňa zákonom stanovené náležitosti, alebo nie je vyhotovená v súlade so zmluvou, má objednávateľ právo vrátiť ju zhotoviteľovi  v lehote splatnosti na opravu s tým, že prestane plynúť lehota splatnosti pôvodnej faktúry a nová lehota v zmysle bodu 7. tohto článku začne plynúť odo dňa preukázateľného doručenia opravenej faktúry objednávateľovi. V prípade vrátenia faktúry objednávateľom zhotoviteľovi, ktorý je zároveň platiteľom DPH, z dôvodov uvedených vyššie, zhotoviteľ doručí opravenú faktúru objednávateľovi najneskôr do 20. dňa mesiaca, nasledujúceho po mesiaci, v ktorom bol predmet zmluvy protokolárne odovzdaný a prevzatý.
8. Zhotoviteľovi - platiteľovi DPH bude cena za predmet zmluvy uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Zhotoviteľ je povinný ihneď písomne informovať objednávateľa o každej zmene tohto bankového účtu. Ak zhotoviteľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona o DPH, objednávateľ je oprávnený postupovať v zmysle ustanovenia § 69c ods. 1 zákona o DPH, t. j. uhradiť sumu vo výške DPH alebo jej časť uvedenú vo faktúre zhotoviteľa na číslo účtu správcu dane vedeného pre zhotoviteľa podľa § 67 zákona č. 563/2009 Z. z. o správe daní (daňový poriadok) a o zmene a doplnení niektorých zákonov, pričom objednávateľ nie je v omeškaní, ak z tohto dôvodu neplní, čo mu ukladá zmluva. Zhotoviteľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

**Čl. V**

**Základné podmienky zhotovenia predmetu zmluvy**

1. **Práva a povinnosti zhotoviteľa:**
	1. Zhotoviteľ sa zaväzuje, že predmet zmluvy bude zrealizovaný v súlade s touto zmluvou, pri dodržaní technologických postupov, ako aj platných STN a technických noriem EÚ, prevádzkových a bezpečnostných predpisov a ďalších všeobecne záväzných právnych predpisov, najmä bude v súlade s požiadavkami na bezpečnosť a ochranu zdravia pri práci podľa nariadenia vlády SR č. 276/2006 Z. z. o minimálnych bezpečnostných a zdravotných požiadavkách pri práci so zobrazovacími jednotkami v platnom znení.
	2. Prípadná zmena materiálov je možná len s predchádzajúcim písomným súhlasom oprávnenej osoby za objednávateľa vo veciach technických a za podmienky, že nedôjde k navýšeniu ceny dohodnutej v čl. IV bod 1. tejto zmluvy.
	3. Zhotoviteľ nesie plnú zodpovednosť za materiál a zariadenia, nachádzajúce sa v priestoroch plnenia diela. Všetky materiály a technológie použité v procese realizácie predmetu zmluvy musia byť platne certifikované, resp. musia byť v súlade so zákonom č. 56/2018 Z. z. o  posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov. Všetky veci a materiály, obstarané zhotoviteľom na realizáciu predmetu zmluvy, musia byť nové, nepoužité, a bez akýchkoľvek vád.
	4. Zhotoviteľ realizuje predmet zmluvy vo vlastnom mene, na vlastné náklady, na vlastné nebezpečenstvo a v dohodnutom čase.
	5. Ak zhotoviteľ na mieste, kde má predmet zmluvy zrealizovať, zistí skryté prekážky, ktoré mu bránia realizovať predmet zmluvy riadne a včas, je povinný takéto prekážky ihneď oznámiť objednávateľovi.
	6. Zhotoviteľ nezodpovedá za vady, ktoré boli priamo spôsobené použitím podkladov alebo vecí, prevzatých od objednávateľa a zhotoviteľ ani pri vynaložení všetkej odbornej starostlivosti nemohol zistiť ich nevhodnosť, alebo na ich nevhodnosť písomne upozornil objednávateľa, a ten na ich použití písomne trval.
	7. Zhotoviteľ berie na vedomie, že realizácia predmetu zmluvy bude prebiehať počas prevádzky pracovísk objednávateľa, aj v mimopracovnom čase. Zhotoviteľ je povinný počas realizácie predmetu zmluvy usporiadať svoje zariadenia, materiál a odpad v priestoroch realizácie predmetu zmluvy tak, aby nebola rušená prevádzka pobočky objednávateľa v budove a nebola ohrozená bezpečnosť, majetok a zdravie zamestnancov a klientov objednávateľa, ako aj zabezpečiť bezodkladné upratovanie priestorov po ukončení prác v príslušnom dni plnenia predmetu zmluvy. Priestory, v ktorých bude predmet zmluvy realizovaný, je zhotoviteľ povinný upratať a úplne vypratať najneskôr do troch (3) kalendárnych dní odo dňa protokolárneho odovzdania a prevzatia predmetu zmluvy v mieste plnenia.
	8. Zhotoviteľ zodpovedá za bezpečnosť a ochranu zdravia osôb v priestoroch realizácie predmetu zmluvy, za dodržiavanie všeobecne záväzných právnych predpisov a STN, týkajúcich sa činností pri realizácii predmetu zmluvy a ochrany životného prostredia, ako aj interných predpisov objednávateľa, s ktorými ho objednávateľ oboznámil v súlade s bodom 2.2. tohto článku. Zhotoviteľ je povinný svojím podpisom v protokole o odovzdaní a prevzatí priestorov potvrdiť, že bol objednávateľom oboznámený s vnútorným prevádzkovým režimom budovy a príslušnými internými predpismi objednávateľa. Pokiaľ porušením povinností zhotoviteľa, uvedených v tomto ustanovení, vznikne akákoľvek škoda v priestoroch objednávateľa, zhotoviteľ je povinný takto vzniknutú škodu nahradiť v celom rozsahu
	9. Zhotoviteľ sa zaväzuje zabezpečiť dopravu, odvoz a ekologickú likvidáciu všetkého odpadu, vzniknutého pri realizácii predmetu zmluvy, na skládku v súlade s príslušnými všeobecne záväznými právnymi predpismi, upravujúcimi nakladanie s odpadom a internými predpismi objednávateľa, vrátane dokladovania naloženia s odpadom. Náklady na likvidáciu odpadu sú zahrnuté v cene predmetu zmluvy, pričom prípadné sankcie za nesplnenie, resp. zanedbanie uvedených povinností, udelené zo strany príslušných správnych orgánov, znáša v plnom rozsahu zhotoviteľ.
	10. Zhotoviteľ vyhlasuje, že si je vedomý svojich zmluvných záväzkov, má potrebnú odbornú spôsobilosť a zodpovedajúce materiálne, technické a personálne vybavenie na riadne a včasné plnenie predmetu zmluvy.
2. **Práva a povinnosti objednávateľa:**
	1. Objednávateľ sa zaväzuje odovzdať zhotoviteľovi priestory pre realizáciu predmetu zmluvy v každom mieste plnenia bez zbytočného odkladu po nadobudnutí účinnosti tejto zmluvy. O odovzdaní a prevzatí priestorov v každom mieste plnenia bude vyhotovený písomný protokol, ktorý potvrdia svojím podpisom zástupcovia obidvoch zmluvných strán (za objednávateľa kontaktná osoba). Objednávateľ sa zaväzuje, že pripraví priestory pre riadnu realizáciu predmetu zmluvy v každom mieste plnenia, a to tak, aby zhotoviteľ mohol začať realizovať predmet zmluvy v týchto priestoroch ihneď po odovzdaní priestorov.
	2. Objednávateľ je povinný zhotoviteľa oboznámiť s vnútorným prevádzkovým režimom budovy - miesta plnenia a príslušnými internými predpismi najneskôr do okamihu odovzdania priestorov podľa bodu 2.1. tohto článku zmluvy.
	3. Objednávateľ sa zaväzuje po celú dobu, po ktorú má zhotoviteľ realizovať predmet zmluvy podľa tejto zmluvy, zabezpečiť zhotoviteľovi:
* riadny prístup pre realizovanie predmetu zmluvy zamestnancom zhotoviteľa a jeho subdodávateľom do priestorov realizácie predmetu zmluvy,
* používanie sociálnych zariadení v priestoroch realizácie predmetu zmluvy zamestnancom zhotoviteľa a jeho subdodávateľom po dobu realizácie predmetu zmluvy,
	+ zdroj elektrickej energie a vody.

Objednávateľ sa zaväzuje znášať všetky náklady spojené s podmienkami uvedenými v tomto bode.

* 1. Objednávateľ je oprávnený kontrolovať realizáciu predmetu zmluvy. Ak objednávateľ zistí, že zhotoviteľ realizuje predmet zmluvy v rozpore s touto zmluvou, je objednávateľ oprávnený dožadovať sa toho, aby zhotoviteľ upustil od realizácie predmetu zmluvy v rozpore s touto zmluvou a odstránil vady vzniknuté chybnou realizáciou predmetu zmluvy a predmet zmluvy realizoval riadnym spôsobom.

**Čl. VI**

**Splnenie predmetu zmluvy**

1. Zhotoviteľ splní svoju povinnosť realizovať predmet zmluvy jeho riadnym vykonaním a protokolárnym odovzdaním predmetu zmluvy objednávateľovi v každom mieste plnenia v dohodnutom čase plnenia podľa čl. III bod 1. zmluvy.
2. Dokladom o odovzdaní a prevzatí predmetu zmluvy objednávateľom bude preberací protokol o prevzatí predmetu zmluvy podľa bodu 4. tohto článku, vyhotovený pre každé miesto plnenia a potvrdený kontaktnou osobou objednávateľa.
3. Zhotoviteľ sa zaväzuje písomne oznámiť objednávateľovi na e-mailovú adresu príslušnej kontaktnej osoby, pripravenosť predmetu zmluvy na odovzdanie v konkrétnom mieste plnenia najmenej tri (3) pracovné dni vopred.
4. Písomný preberací protokol predmetu zmluvy musí obsahovať najmä:
5. vyhlásenie zmluvných strán o tom, či predmet zmluvy bol zrealizovaný v súlade s touto zmluvou,
6. rozsah vykonaných prác, dodaného materiálu a tovarov,
7. zhodnotenie akosti odovzdávaného predmetu zmluvy a súpis zistených vád a prípadných nedorobkov, ktoré nebránia riadnemu užívaniu predmetu zmluvy,
8. dohodu o opatreniach (vrátane lehôt) na odstránenie zistených vád a nedorobkov,
9. dátum odovzdania a prevzatia predmetu zmluvy,
10. podpisy oprávnených zástupcov zmluvných strán.
11. Súčasne s odovzdaním a prevzatím predmetu zmluvy odovzdá zhotoviteľ objednávateľovi certifikáty použitých materiálov a výrobkov, návody na použitie a prípadnú ďalšiu súvisiacu dokumentáciu v štátnom jazyku slovenskom.
12. V prípade, že predmet zmluvy má pri preberaní také vady a nedorobky, ktoré bránia jeho riadnemu užívaniu, je objednávateľ oprávnený odmietnuť prevzatie predmetu zmluvy. Zmluvné strany spíšu Zápis o vadách a nedorobkoch, ktorý bude obsahovať aj spôsob a termíny ich odstránenia. Po dobu odstraňovania vád, zistených pri odovzdávaní predmetu zmluvy, je zhotoviteľ v omeškaní s odovzdaním predmetu zmluvy riadne a včas; to neplatí, ak ich zhotoviteľ odstráni v lehote dohodnutej v Zápise o vadách a nedorobkoch, ktorá súčasne neprekračuje lehotu podľa čl. III bod 1. tejto zmluvy. Ostatné vady, ktoré nebránia riadnemu užívaniu predmetu zmluvy, budú spísané pri preberacom konaní, s uvedením spôsobu a termínu ich odstránenia, pričom platí ustanovenie čl. IV bod 4. tejto zmluvy.
13. Predmet zmluvy má vady, ak:
14. nezodpovedá výsledku, dohodnutému v zmluve,
15. je zrealizovaný v rozpore s touto zmluvou a jej prílohami,
16. nie je vhodný na použitie na účel podľa tejto zmluvy,
17. vykazuje nedorobky, t. j. nie je realizovaný v celom rozsahu.

**Čl. VII**

**Zodpovednosť za vady a záruka za akosť predmetu zmluvy**

1. Zhotoviteľ poskytuje záruku za akosť predmetu zmluvy, pričom dĺžka záručnej doby je 24 mesiacov.
2. Záručná doba k predmetu zmluvy začína plynúť odo dňa protokolárneho odovzdania a prevzatia predmetu zmluvy objednávateľom.
3. Zhotoviteľ zodpovedá za vady, ktoré má predmet zmluvy v čase jeho odovzdania, ako aj za vady, ktoré sa vyskytnú po prevzatí predmetu zmluvy v záručnej dobe.
4. Zhotoviteľ nezodpovedá za vady, spôsobené preukázateľne úmyselným poškodením predmetu zmluvy tretou osobou, ako aj za vady spôsobené preukázateľne zamestnancami objednávateľa.
5. Objednávateľ je povinný vady predmetu zmluvy reklamovať u zhotoviteľa písomne bez zbytočného odkladu.
6. Zhotoviteľ je povinný vady, reklamované objednávateľom v záručnej dobe, odstrániť do 30 pracovných dní odo dňa písomného doručenia oznámenia o reklamácii vád predmetu zmluvy, alebo v termíne, ktorý písomne dohodne s objednávateľom podľa charakteru vady. Prevzatie a odovzdanie reklamovaných vád bude realizované formou preberacieho a odovzdávacieho protokolu. Za písomné oznámenie reklamácie je považované aj oznámenie doručené e-mailom zhotoviteľovi na adresu: ..................... ***(doplní zhotoviteľ),*** takéto doručenie musí byť však potvrdené doručením reklamácie v papierovej forme najneskôr do 5 pracovných dní odo dňa zaslania elektronického oznámenia.
7. V prípade, že sa vyskytne vada po prevzatí predmetu zmluvy v záručnej dobe, na ktorú objednávateľ písomne vyzve zhotoviteľa na odstránenie a zhotoviteľ neodstráni vadu do dohodnutého termínu, zhotoviteľ je povinný zaplatiť objednávateľovi zmluvnú pokutu vo výške 0,5 % z ceny predmetu zmluvy celkom vrátane DPH, uvedenej v čl. IV bod 1. tejto zmluvy za každý začatý deň omeškania odstránenia vady, pričom nie je dotknuté právo objednávateľa na náhradu škody v plnom rozsahu. Zaplatením tejto pokuty sa zhotoviteľ nezbavuje povinnosti odstrániť vadu na vlastné náklady.
8. Vady, reklamované objednávateľom podľa bodov 6. a 7. tohto článku, je zhotoviteľ povinný odstrániť aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád zhotoviteľ.
9. Ak sa zhotoviteľ dostane do omeškania s odstránením reklamovaných vád predmetu zmluvy, je objednávateľ oprávnený zabezpečiť ich odstránenie sám alebo prostredníctvom tretej osoby. Náklady, ktoré objednávateľovi vzniknú v súvislosti s odstraňovaním vád predmetu zmluvy, si je objednávateľ oprávnený uplatniť u zhotoviteľa.

**Čl. VIII**

**Sankcie**

1. V prípade omeškania zhotoviteľa s realizáciou predmetu zmluvy podľa čl. III bod 1. tejto zmluvy je zhotoviteľ povinný zaplatiť objednávateľovi zmluvnú pokutu vo výške 0,5 % z dohodnutej ceny celkom vrátane DPH podľa čl. IV bod 1. tejto zmluvy za každý deň omeškania, pričom nie je dotknuté právo objednávateľa na náhradu škody v plnom rozsahu.
2. V prípade omeškania objednávateľa s úhradou dohodnutej ceny podľa čl. IV bod 1. je zhotoviteľ oprávnený požadovať zaplatenie úroku z omeškania vo výške podľa Obchodného zákonníka.
3. Objednávateľ má právo na náhradu škody vzniknutej z povinnosti podať dodatočné daňové priznanie k dani z pridanej hodnoty a dodatočného kontrolného výkazu k dani z pridanej hodnoty, ktorá preukázateľne vznikla oneskoreným doručením faktúry vystavenej s „prenesením daňovej povinnosti“ v zmysle § 69 ods. 12, písm. h až j) zákona o DPH (t. j. po 18. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade riadnej faktúry, resp. po 20. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade opravnej faktúry).
4. Objednávateľ má právo na náhradu škody preukázateľne vzniknutej nesplnením vlastnej daňovej povinnosti zhotoviteľa, platiteľa DPH, v zmysle § 78 zákona o DPH. Objednávateľ má zároveň právo uplatniť u zhotoviteľa trovy konania, ktoré mu vzniknú v konaní s príslušným daňovým úradom podľa § 69b zákona o DPH az podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
5. Objednávateľ je oprávnený jednostranne započítať svoje pohľadávky voči zhotoviteľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.

**Čl. IX**

**Zodpovednosť za škodu**

1. Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto zmluvy a jej príloh, všeobecne záväzných právnych predpisov alebo porušením inej právnej povinnosti. Úhradou zmluvnej pokuty podľa čl. VIII nie je dotknutý nárok objednávateľa na náhradu škody v plnom rozsahu.
2. Všetky prípadné pokuty a sankcie uložené objednávateľovi orgánmi štátnej správy alebo miestnej samosprávy alebo akékoľvek finančné nároky tretích osôb, vzniknuté z dôvodu porušenia povinností zhotoviteľa v súvislosti s realizáciou predmetu zmluvy, je zhotoviteľ povinný nahradiť objednávateľovi v plnom rozsahu vo výške uloženej pokuty, sankcie alebo finančného nároku, a to v lehote do desať (10) pracovných dní po doručení dokladu, preukazujúceho úhradu uloženej pokuty, sankcie alebo finančného nároku objednávateľom.
3. Pre vylúčenie pochybností zmluvné strany konštatujú, že ustanovenia tohto článku ostávajú platné a účinné aj po zániku tejto zmluvy, a to neobmedzene.

**Čl. X**

**Ukončenie zmluvy**

1. Zmluvný vzťah je možné ukončiť:
2. písomnou dohodou zmluvných strán,
3. odstúpením od zmluvy v prípadoch dohodnutých v tejto zmluve,
4. odstúpením zmluvnej strany podľa § 344 a nasl. Obchodného zákonníka,
5. odstúpením zmluvnej strany podľa čl. XI bod 4. a 5. zmluvy.
6. Objednávateľ je oprávnený od tejto zmluvy odstúpiť aj v prípade:
7. porušenia povinností zhotoviteľa podľa čl. XII bod 1. a 2. tejto zmluvy,
8. ak sa zhotoviteľ stane dlžníkom poistného na zdravotné poistenie voči objednávateľovi,
9. ak právnickej osobe zhotoviteľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov.
10. V prípade odstúpenia táto zmluva zaniká dňom doručenia oznámenia o odstúpení druhej zmluvnej strane. Odstúpenie musí mať písomnú formu, musí byť doručené druhej strane a musia v ňom byť podrobne uvedené dôvody odstúpenia.
11. V prípade predčasného ukončenia tejto zmluvy si zmluvné strany vysporiadajú všetky, a to aj finančné záväzky, prevzaté na základe tejto zmluvy, o čom vyhotovia písomný protokol.

**Čl. XI**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako nepríjmu, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo iného charakteru, v súvislosti s dojednávaním, uzatváraním alebo plnením tejto zmluvy v rozpore s Etickým kódexom Všeobecnej zdravotnej poisťovne, a. s.(ďalej len „Etický kódex“), ktorý je zverejnený na webe objednávateľa <https://www.vszp.sk/> a zmluvné strany sa s ním oboznámili.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom, môže zmluvná strana od tejto zmluvy odstúpiť.
5. Zmluvné strany sa zaväzujú dodržiavať apolitickosť vo vzájomnom postupe pri uzatváraní zmluvy a základné morálne a etické hodnoty ustanovené v obsahu Etického kódexu V prípade nedodržiavania stanovených apolitických, morálnych a etických hodnôt je zmluvná strana oprávnená od tejto zmluvy odstúpiť.

**Čl. XII**

**Osobitné ustanovenia a doručovanie**

1. Zhotoviteľ je oprávnený realizovať predmet zmluvy aj prostredníctvom subdodávateľov, ktorí musia spĺňať podmienky pre realizáciu predmetu zmluvy, týkajúce sa osobného postavenia v rozsahu, v akom bolo ich splnenie vyžadované od zhotoviteľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade realizácie predmetu zmluvy prostredníctvom subdodávateľov zodpovedá zhotoviteľ objednávateľovi tak, ako keby realizoval predmet zmluvy sám. Objednávateľ je oprávnený od tejto zmluvy odstúpiť, ak zistí, že zhotoviteľ zabezpečuje realizáciu predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v Prílohe č. 4 tejto zmluvy.
2. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu tejto zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je zhotoviteľ povinný bezodkladne – najneskôr do 7 kalendárnych dní – písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto zmluvy. Ak zhotoviteľ tento záväzok nedodrží, považuje sa to za závažné porušenie zmluvných podmienok a zhotoviteľ je povinný zaplatiť objednávateľovi zmluvnú pokutu vo výške 20 % z ceny za realizáciu predmetu zmluvy vrátane DPH, uvedenej v čl. IV bod 1. tejto zmluvy. Objednávateľ je oprávnený zmluvnú pokutu započítať a z tohto dôvodu krátiť dohodnutú cenu za realizáciu predmetu zmluvy (vyplatiť zhotoviteľovi dohodnutú cenu zníženú o 20%). Objednávateľ je oprávnený dohodnutú zmluvnú pokutu vo výške 20% vyúčtovať zhotoviteľovi aj po odovzdaní predmetu zmluvy, ak dodatočne zistí, že zhotoviteľ porušil záväzok podľa tohto bodu.
3. Zhotoviteľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
4. Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované poštou a kuriérskou službou sa doručujú na adresu sídla zmluvných strán, uvedenú v čl. I tejto zmluvy. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na e-mailovú adresu druhej zmluvnej strany.
5. Na doručovanie písomností týkajúcich sa vzniku, zmeny, zániku alebo akéhokoľvek porušenia zmluvy sa nepoužije e-mail.
6. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh, pričom všetky oznámenia s právnym alebo zmluvným účinkom sa budú posielať druhej zmluvnej strane na jej adresu uvedenú v čl. I tejto zmluvy, na jej dodatočne písomne oznámenú adresu alebo na adresu evidovanú v Obchodnom alebo inom registri.
7. Pri plnení predmetu zmluvy nebudú spracúvané osobné údaje. Ak pri plnení predmetu zmluvy dôjde k náhodnému kontaktu s osobnými údajmi, je zhotoviteľ a jeho subdodávatelia povinný dodržiavať ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov.

**Čl. XIII**

**Záverečné ustanovenia**

1. Táto zmluva nadobúda platnosť dňom jej podpísania zástupcami obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
2. V prípade rozporu v právach a povinnostiach zmluvných strán medzi touto zmluvou
a prílohami tejto zmluvy má prednosť úprava práv a povinností zmluvných strán
uvedená v tejto zmluve. Pre vylúčenie pochybností zmluvné strany zhodne konštatujú, že práva a povinnosti zmluvných strán, ktoré nie sú výslovne upravené v tejto zmluvy, avšak sú upravené v prílohách tejto zmluvy, sa spravujú prílohami tejto zmluvy.
3. Zmeny a doplnky tejto zmluvy je možné uskutočniť len na základe dohody zmluvných strán, formou písomného očíslovaného dodatku, podpísaného oprávnenými zástupcami obidvoch zmluvných strán.
4. Zmluvné strany sa dohodli, že akékoľvek spory a nároky, vyplývajúce z tejto zmluvy alebo s ňou súvisiace, sa budú riešiť predovšetkým rokovaním a dohodou zmluvných strán v dobrej viere a s dobrým úmyslom. V prípade, že sa týmto spôsobom nepodarí zmluvným stranám dosiahnuť dohodu, obrátia sa s návrhom na vyriešenie na príslušný súd.
5. Rozhodným právom pre túto zmluvu je slovenský právny poriadok.
6. Prípadná neplatnosť niektorého z dohodnutých ustanovení tejto zmluvy nezakladá neplatnosť celej zmluvy.
7. Vo veciach neupravených touto zmluvou sa zmluvný vzťah riadi príslušnými ustanoveniami Obchodného zákonníka, zákona o verejnom obstarávaní a súvisiacich právnych predpisov.
8. Zhotoviteľ berie na vedomie, že informácie, s ktorými príde do styku pri realizácii predmetu zmluvy, sú dôverné a zaväzuje sa zachovávať o nich mlčanlivosť, neposkytovať ich tretím osobám a nezneužívať ich. Tento záväzok zhotoviteľa trvá aj po ukončení tohto zmluvného vzťahu.
9. Neoddeliteľnou súčasťou tejto zmluvy sú prílohy:

Príloha č. 1: Miesta plnenia a kontaktné osoby

Príloha č. 2: Technická špecifikácia

Príloha č. 3: Cenová špecifikácia

Príloha č. 4: Zoznam subdodávateľov.

1. Táto zmluva je vyhotovená v štyroch (4) rovnopisoch, každý z nich má platnosť originálu, z ktorých jeden (1) je určený pre zhotoviteľa a tri (3) pre objednávateľa.
2. Zmluvné strany vyhlasujú, že si túto zmluvu prečítali, jej obsahu porozumeli a na znak súhlasu ju podpisujú.

V Bratislave, dňa V .................................., dňa Za objednávateľa                                                             Za zhotoviteľa

............................................... ....................................

Ing. Richard Strapko

predseda predstavenstva

Všeobecná zdravotná poisťovňa, a.s.

...............................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.